**DĖL PRITARIMO ILGALAIKIO TURTO ĮKEITIMUI IR PASKOLOS PAĖMIMUI**

2025 m. sausio 30 d. Nr. T3- 48

Šilalė

Vadovaudamasis Lietuvos Respublikos akcinių bendrovių įstatymo 34 straipsnio 5 dalimi, 37 straipsnio 10 dalimi, Lietuvos Respublikos vietos savivaldos įstatymo 27 straipsnio 2 dalies 9 punktu, įgyvendindamas Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 ,,Dėl Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“, 9.1 papunktį, Uždarosios akcinės bendrovės ,,Šilalės šilumos tinklai“ įstatų, patvirtintų Šilalės rajono savivaldybės administracijos direktoriaus 2018 m. birželio 25 d. įsakymu Nr. DĮV-757 ,,Dėl uždarosios akcinės bendrovės ,,Šilalės šilumos tinklai“ valdybos atšaukimo ir įstatų patvirtinimo“ (nauja redakcija Šilalės rajono administracijos direktoriaus 2021 m. gruodžio 16 d. įsakymu Nr. DĮV-1278), 14.1 papunktį, atsižvelgdamas į uždarosios akcinės bendrovės ,,Šilalės šilumos tinklai“ 2025 m. sausio 13 d. raštą Nr. 1-(1.7 Mr) ,,Dėl biokuro katilo įkeitimo“,

1. P r i t a r i u, kad uždarosios akcinės bendrovės ,,Šilalės šilumos tinklai“ direktorius priimtų sprendimą įkeisti ilgalaikį turtą – biokuru kūrenamą vandens šildymo katilą, esantį katilinėje Nr. 3, adresu: Miškelio g. 3, Kvėdarna, Šilalės r., ir paimtų 100 000 Eur paskolą iš banko apmokėti už šį įsigytą ilgalaikį turtą.

2. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus